Съпричиняването е налице, когато и двамата участници в пътно-транспортното произшествие са извършили някакво нарушение на правилата за движение. Пострадалия също трябва да има принос за възникване на произшествието, както и за настъпване на вредите от него. Примери за съпричиняване при ПТП: Най-честия пример за съпричняване на вредите при ПТП от страна на пострадалото лице се изразява в непоставянето на предпазен колан при ПТП-то. Това обаче само по себе си не води до извод за съпричиняване, а следва да бъде доказано, че именно непоставянето на колан е в причинна връзка с настъпилите вреди. С други думи, трябва категорично да се установи, че уврежданията и травмите не биха настъпили, ако по време на произшествието пострадалият е ползвал предпазен колан. Неправилно пресичане на платното за движение от пешеходец или пресичане на необозначено за целта място. ПТП с пешеходец, който е употребил алкохол, като самата употреба на алкохол не представлява противоправно поведение, но в същото време влияе на преценката на пешеходеца за разстояние и скорост на автомобилите и съответно повишава риска от забавяния в реакциите и неточни преценки. Пострадалия е пътувал в автомобил, който е управляван от неправоспособен водач или от водач, който е употребил забранени от закона субстанции (алкохол, наркотични вещества и др.) и пътникът е знаел за този факт или е могъл да узнае. Пътникът в автомобила е знаел, че шофьорът няма свидетелство за правоуправление на автомобил; Пътуване или управление на мотоциклет без предпазна каска. Тук също следва да се установи безспорно причинната връзка между това нарушение и настъпилите вреди. Във всеки отделен случай трябва по безспорен начин да се докаже съпричиняването, за да може да се приеме, че пострадалият също е допринесъл за вредите. В изброените случаи пострадалото лице отново има право да получи застрахователно обезщетение, но размерът на обезщетението следва да бъде намален съразмерно с приноса на увреденото лице за настъпване на вредоносния резултат, тоест вместо застрахователното обезщетение да бъде изплатено на 100%, то ще бъде намалено с процента на признатото съпричиняване.